Preşedintele celei mai mari organizaţii de fermieri din România, Laurenţiu Baciu, a fost reţinut.

Laurenţiu Baciu este acuzat că, în ultimii 6 ani, a luat aproape 1 milion de lei din conturile Asociaţiei pentru Producătorii Agricoli din România.

Banii s-ar fi dus pe vacanţe personale în Spania, alături de iubita acestuia, şi pe ceasuri şi alte bunuri scumpe.

Poliţiştii de la Investigarea Criminalităţii Economice au făcut în urmă cu două săptămâni percheziţii la sediul asociaţiei, de unde au ridicat mai multe documente care ar arăta că Laurenţiu Baciu a delapidat instituţia.

Acum, şeful fermierilor riscă să fie arestat preventiv.